Γαρίδες στην κατσαρόλα με ουίσκι
Γαρίδες με σάλτσα σβησμένη με ουίσκι, εύκολη αλλά και γευστική συνταγή που με την συνοδεία ρυζιού ή μιας σαλάτας  πληρεί τις προδιαγραφές ενός πλήρες γεύματος.
16 μεγάλες γαρίδες φρέσκιες ή κατεψυγμένες, καθαρισμένες, 2 κουτ. σούπας ελαιόλαδο, 1 ολόκληρη σκελίδα σκόρδου, 1 ποτήρι του κρασιού ουίσκι (ή κονιάκ), 2 ντομάτες ξεφλουδισμένες και τριμμένες στον τρίφτη (ή 3-4 ντοματάκια του κουτιού), 1 κουτ. γλυκού πελτέ ντομάτας, αλάτι, φρεσκοτριμμένο πιπέρι
Ζεσταίνουμε το λάδι σε μια κατσαρόλα και σοτάρουμε τις γαρίδες με την ολόκληρη σκελίδα σκόρδου για 1-2 λεπτά.Σβήνουμε με το ουίσκι και προσθέτουμε την φρεσκοτριμμένη ντομάτα, τον πελτέ και το αλάτι.Αφήνουμε τις γαρίδες να βράσουν για 3-4 λεπτά, τις αφαιρούμε από την κατσαρόλα και τις αφήνουμε στην άκρη.Αφήνουμε τη σάλτσα να δέσει σε μέτρια φωτιά.Όταν η σάλτσα είναι έτοιμη, πετάμε το σκόρδο, βάζουμε ξανά τις γαρίδες στην κατσαρόλα και πασπαλίζουμε με φρεσκοτριμμένο πιπέρι.Σερβίρεται ζεστό.Συνοδεύουμε με αγριόρυζο και μια φρεσκοκομμένη πράσινη σαλάτα.
Γαρίδες,Ουίσκι,Νηστίσιμα